4 NA 1: Četiri dame `ispituju` premijera

Večeras u emisiji Čirilica na Happy televiziji u 21 čas gost će biti premijer Aleksandar Vučić, a priliku da mu postavljaju pitanja imaće Nada Macura, Jelena Karleuša, Jelena Janković i štićenica Sigurne ženske kuće.

Kako je najavljeno, emisiju vodi Milomir Marić, a šta će četiri dame pitati premijera i dalje se ništa ne zna.

"Znate šta, pitanja nisam spremila već ću saslušati izlaganje premijera, pa ću verovatno iz toga izvući neko. Ja sam žena iz naroda i sigurno je da ću pitati i ono što sve nas interesuje, a to je – kada će nam biti bolje?", rekla je Macura za Mondo.

„Vidim da je moje večerašnje gostovanje sa premijerom Srbije, podiglo veliku prašinu. A ja vas pitam-ŠTA BI VI PITALI ALEKSANDRA VUČIĆA? Hmmm“, napisala je na Twitteru Karleuša.

Jelena Janković nije se oglašavala, dok će jedna od štićenica Sigurne ženske kuće iskoristiti emisiju da pita premijera hoće li popraviti položaj žena, pretpostavljaju domaći mediji.